Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
14 ม.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 1.53 จุด (0.1%) ปิดภาคเช้าที่ 1,587.69 จุด ด้วยมูลค่าการซื้อขาย 31,885.95 ล้านบาท
Most Positive Impact: AOT (+1.35 จุด), CPALL (+0.85 จุด), EA (+0.7 จุด)
Most Negative Impact: PTT (-1.35 จุด), TOP (-0.58 จุด), KBANK (-0.56 จุด)
ตลาดหุ้นไทยภาคเช้าแกว่งตัวในแดนบวกจากความคาดหวังเชิงบวกต่อการเจรจาการค้าสหรัฐฯ-จีนหลังสหรัฐฯปลดจีนออกจากรายชื่อกลุ่มประเทศปั่นค่าเงิน อย่างไรก็ดีช่วงปิดตลาด SET Index ลดช่วงบวกลงมา คาดส่วนหนึ่งกังวลประเด็นการเมืองอีกส่วนรอดูความชัดเจนรายละเอียดข้อตกลงเฟส 2
จีนรายงานตัวเลขส่งออกเดือน (ธ.ค.) ออกมาขยายตัว 7.6% YoY ขยายตัวกว่าที่ตลาดคาด ขณะเดียวกันตัวเลขนำเข้าขยายตัว +16.3% YoY สูงกว่าที่ตลาดคาดเช่นกัน ส่งผลให้โดยรวมจีนเกินดุลการค้า 4.7 หมื่นล้านเหรียญ น้อยกว่าที่ตลาดคาดเล็กน้อย
ที่ประชุม ครม. วันนี้ ติดตามกระทรวงการคลัง เสนอปรับเงื่อนไขโครงการ “ชิม ช้อป ใช้”เฟส3 เพื่อกระตุ้นการใช้จ่ายช่วงเทศกาลตรุษจีน (24-25 ม.ค.นี้) และติดตามว่าโครงการ “ชิม ช้อป ใช้” เฟส 4 จะมีการนำเข้าครม.วันนี้หรือไม่
แนวโน้มตลาดบ่าย
คาดกรอบ SET Index บ่ายนี้ที่ 1,578-1,590 จุด จุด ประเมินว่าตลาดให้น้ำหนักกับการลงนามข้อตกลงการค้าเฟสแรก รวมถึงรายละเอียดเพิ่มเติมในเฟสที่ 2 ซึ่งคณะผู้แทนของจีนจะเดินทางไปยังสหรัฐ และจะลงนามกันในวันที่ 15 ม.ค.
เบื้องต้นเราประเมินเหตุการณ์ออกเป็น 3 กรณี ได้แก่ 1) มีการลงนาม Phase1 และเผยรายละเอียด Phase2 เช่น กำหนดการยกเลิกภาษีก้อนที่เหลือวงเงิน 1.1แสนล้านเหรียญสหรัฐ ซึ่งจะเปิด Upside risk ให้กับ SET Index ยืนเหนือ 1,600 จุด และหนุนกลุ่ม Global play ที่แม้ผลประกอบการ Q4 จะอ่อนตัว (TOP, IRPC, IVL) แต่เชื่อว่าตลาดจะมองข้าม 2) ลงนาม Phase1 แต่ไม่เผยรายละเอียด Phase2 กรณีนี้ตลาดรับรู้ไปแล้ว คาด SET Index แกว่งตัวในกรอบ 1,570-1,590 จุด แนะนำ PTTEP, PTTGC , AP, STEC 3) ยกเลิกการลงนาม Phase1 คาด SET Index เผชิญกับแรงกดดัน คาด SET เทรดกรอบ 1,540 +/-
Timeline การเมืองไทยในเดือนมกราคม วันที่ 20 ม.ค.จะเป็นการการโหวต พรบ. งบประมาณปี 2563 วงเงิน 3.2 ล้านล้านบาท ในชั้น ส.ว., กลางเดือน ม.ค. ฝ่ายค้านเตรียมยื่นอภิปรายไม่ไว้วางใจ และคาดเข้าสู่วาระอภิปรายไม่ไว้วางใจช่วงปลายเดือน ม.ค. และ 21 ม.ค. ศาลรธน. นัดอ่านคำวินิจฉัยพรรคอนาคตใหม่คดีล้มล้างการปกครอง
รายงานตัวเลขเศรษฐกิจสำคัญ คืนนี้ติดตามดัชนีราคาผู้บริโภคสหรัฐ (CPI) เดือน ธ.ค. คาด +2.3% YoY วันพุธติดตามดัชนีราคาผู้ผลิตสหรัฐฯ(PPI) เดือน ธ.ค. คาด +0.2% MoM และสต็อคน้ำมันดิบสหรัฐฯประจำสัปดาห์ วันพฤหัสติดตามรายงานการประชุม ECB และตัวเลขยอดค้าปลีกสหรัฐฯ เดือน ธ.ค. คาด +0.3% MoM วันศุกร์ ติดตาม GDP ไตรมาส 4/62 ของจีน คาด +6.0% YoY และดัชนีผลผลิตภาคอุตสาหกรรมของจีน เดือน ธ.ค. คาด +5.9% YoY ลดลงเล็กน้อยจากเดือนก่อนที่ +6.2% YoY รวมถึงรายงานจำนวนใบอนุญาตก่อสร้างของสหรัฐฯ เดือน ธ.ค. คาด +10% YoY เป็น 1.46 ล้านใบอนุญาต
หุ้นแนะนำ PTTEP STEC KCE